Държавен вестник, бр. 52, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  52
вата със специална инвестиционна цел въз
основа на приложена принудителна админис-
тративна мярка, освен в случаите, когато ак-
тът на комисията е бил отменен по надлеж-
ния ред.
(3) Член на управителен или контролен ор-
ган на инвестиционен посредник, както и лице,
оправомощено да го управлява или представ-
лява, трябва да бъде лице, което се ползва с
добра репутация и не застрашава управлението
на инвестиционния посредник, интересите на
инвеститорите и не възпрепятства инвестици-
онния надзор.
(4) Изискванията на ал. 2—3 се прилагат и
за физическите лица, които представляват
юридически лица—членове на управителни-
те и контролните органи на инвестиционния
посредник.
(5) Изискванията на ал. 2—3 се прилагат и
за всички други лица, които могат да сключват
самостоятелно или съвместно с друго лице сдел-
ки за сметка на инвестиционния посредник.
(6) Обстоятелствата по ал. 2, т. 3—10 се удос-
товеряват с декларация.
(7) Лицата по ал. 2 и 5 подлежат на одобря-
ване от заместник-председателя преди впис-
ването им в търговския регистър, а лицата по
ал. 4—преди определянето им за представите-
ли на юридическите лица—членове на управи-
телните и контролните органи на инвестици-
онния посредник. Заместник-председателят се
произнася в 15-дневен срок от подаване на за-
явлението с приложени към него документи,
удостоверяващи спазването на определените
изисквания за тези лица. Заместник-председа-
телят отказва да издаде одобрение, ако някое
от тези лица не отговаря на изискванията на
този закон или ако с дейността си или с влия-
нието си върху вземането на решения може да
навреди на сигурността на дружеството или на
неговите операции.
(8)  Професионален опит по смисъла на
ал. 2, т. 1 е налице, ако лицето е работило не
по-малко от:
1.  една година в предприятия от небанковия
финансов сектор или в банки, при положение
че задълженията му са били свързани с основ-
ната дейност на тези предприятия, или
2.  три години в държавни институции или
други публичноправни субекти, чиито основни
функции включват управление и контрол на
държавни или международни публични финан-
сови активи или управление, контрол и инвес-
тиране на парични средства по фондове, създа-
дени с нормативен акт.
(9) Комисията прилага принудителната ад-
министративна мярка по чл. 118, ал. 1, т. 5, ко-
гато лице по ал. 2—5 престане да отговаря на
изискванията на ал. 2 или 3.
Чл. 12. Изискванията, на които трябва да
отговарят физическите лица, които по договор
непосредствено извършват сделките с финан-
сови инструменти и предоставят инвестицион-
ни консултации, както и редът за придобиване
и отнемане на правото да упражняват такава
дейност се определят с наредба.
Раздел II
Издаване и отнемане на лиценз
Чл. 13. (1) За извършване по занятие на една
или повече услуги и дейности по чл. 5, ал. 2 и 3
от лица, които не са банки, се изисква да е из-
даден лиценз от комисията.
(2) За издаване на лиценз по ал. 1 се подава
заявление по образец, към което се прилагат:
1. уставът или дружественият договор;
2. данни за капитала по чл. 8;
3. програма за дейността на дружеството,
включваща данни за дейността, която дружес-
твото предвижда да извършва, както и за него-
вата вътрешна организация;
4. данни за лицата по чл. 11;
5. общи условия, приложими към договори-
те с клиентите;
6. правилата за личните сделки с финансо-
ви инструменти на членовете на управителни-
те и контролните органи на инвестиционния
посредник и на служителите на инвестицион-
ния посредник;
7. данни за лицата, които притежават пряко
или непряко квалифицирано участие в дружес-
твото—заявител, както и за броя на притежава-
ните от тях гласове; лицата представят писме-
ни декларации по определен от заместник-пред-
седателя образец относно произхода на средст-
вата, от които са направени вноските срещу
записаните акции, включително дали средст-
вата не са заемни, и заплатените от тях данъци
през последните 5 години;
8. данни за други лица, с които заявителят се
явява свързано лице;
9. други документи и данни, определени с
наредба.
(3) В случаите, когато инвестиционен пос-
редник иска да извършва услуги и дейности по
чл. 5, ал. 2 и 3, които не са включени в неговия
лиценз, той трябва да подаде заявление до ко-
мисията за разширяване обхвата на лиценза, към
което прилага документите по ал. 2, т. 1, 2, 3 и
5, както и други документи и сведения, опреде-
лени с наредба.
(4) В случаите, когато пазарен оператор иска
да бъде лицензиран да организира многостран-
на система за търговия и лицата, които управ-
ляват дейността на многостранната система за
търговия, са едни и същи с лицата, които управ-
ляват дейността на регулирания пазар, смята
се, че тези лица отговарят на изискванията на
чл. 11, ал. 2 и 3.
(5) Комисията издава лиценз на пазарен
оператор за организиране на многостранната
система за търговия, ако той отговаря на съот-
ветните изисквания по тази глава, с изключе-
ние на чл. 14, ал. 4, т. 1 и чл. 16, ал. 1, т. 7.